Kari Piippo

Kari Johannes Piippo (10. joulukuuta 1945 Lappajärvi – 30. joulukuuta 2024 MikkeliKuolinilmoitus. Helsingin Sanomat 26.1.2025, s. B 22.Graafikko Kari Piippo on kuollut. Länsi-Savo 31.12.2024, viitattu 31.12.2024) oli suomalainen graafinen suunnittelija. Piippo oli kansainvälisesti tunnetuimpia suomalaisia graafikoita.Mikkelin taidemuseo Hänet tunnettiin erityisesti julisteiden suunnittelijana.Tile, mallisto

 Ura 
Piippo valmistui graafikoksi Helsingissä Taideteollisesta oppilaitoksesta 1967. Työskenneltyään kaksi vuotta mainostoimistossa hän jättäytyi freelanceriksi ja erikoistui kuvitukseen ja julistesuunnitteluun. Piippo perusti oman studion Design Studio Kari Piippo Oy:n 1987. Piippo on Mikkelin kuvitustriennaalin perustaja ja oli useiden alan kilpailujen tuomariston jäsen.

Hän teki kuvituksia Anna-lehteen 1970–1990 ja kirjankuvituksia, kuten Oma Aapinen 1983 ja Oma Lukutaito 2 (1984). Hän suunnitteli Mikkelin teatterin julisteet (1980–2000) ja Suomen Postille muun muassa postimerkit ”Suomi EU:n jäseneksi”, ”Finnish Design” ja ”Suomi 80 vuotta”. Piippo teki graafiset ilmeet muun muassa Lääkelaitokselle, Ympäristöministeriölle, Taiteen keskustoimikunnalle, Mikkelin kaupungille, Mikkelin museoille sekä Kuopion ja Mikkelin evankelisluterilaiselle seurakuntayhtymälle.

Piippo julkaisi useita omakustanteisia yhteiskunnallisesti kantaa ottavia julisteita, joita on julkaistu ja ollut laajalta esillä kansainvälisesti, muun muassa Ruanda (1994), Earth Day – Luonnon puolesta (1995), Sarajevon kansanmurhat (1994), Rotusortoa vastaan: We Are Them They Are Us (2003) ja Kiinan maanjäristyksessä menehtyneiden muistolle (2008).

Hän oli graafisen suunnittelun tuntiopettajana Lahden Muotoiluinstituutissa 1987–1989, graafisen muotoilun lehtorina Taideteollisessa korkeakoulussa 1989–1997, ja vuodesta 2004 hän toimi vierailevana professorina Tama Art Universityssä Tokiossa ja Shandong University of Art and Designissa Kiinassa.

Piippo osallistui töillään kaikkiin tärkeimpiin kansainvälisiin julistekilpailuihin vuodesta 1980 lähtien ja oli mukana lukuisissa kansainvälisissä kutsunäyttelyissä. Hän piti omia kutsunäyttelyitä vähintään kymmenessä eri maassa. 

Piippo piti kutsuluentoja, julistetyöpajoja, mestarikursseja ja lopputöiden arviointia alan korkeinta opetusta tarjoavissa yliopistoissa vuodesta 1996 eri puolilla maailmaa. Hänen tuotannostaan on tehty useita kansainvälisiä lopputöitä. Vuonna 1998 Kari Piippo hyväksyttiin kansainvälisen graafisten suunnittelijoiden eliittikerhon Alliance Graphique Internationales AGI:n jäseneksi. Kerhoon hyväksytään vain suunnittelijoita, joilla on merkittävää kansainvälistä näyttöä. AGI:n muut suomalaiset suunnittelijat ovat Aimo Katajamäki ja Kyösti Varis. AGI:iin ovat kuuluneet myös Tapani Aartomaa ja Jukka Veistola. 

 Perhe 
Piipon kotikunta oli Mikkeli. Hänen isänsä oli Jonne Piippo ja äiti Vilma Piippo.

Palkinnot ja tunnustukset
Ulkomaiset
 Elämälle ystävällinen maailma – A World Fit to Live In; kansainvälisen julistekilpailun voitto, Unicef, Ranska 1970.
 Icograda Excellence Award, Chaumont, Ranska 1990.
 1. palkinto Mexico International Poster Biennial, Meksiko 1990.
 Distinctive Merit Award New York Art Directors Club 1991.
 1. palkinto Colorado CIIPE, USA 1999.
 Grand Prix Ekoplagat Triennial, Slovakia 2000.
 Internationaler Plakat Kunst Hof Rüttenscheid Preis, Design-preisträger, Saksa 2003
 1. palkinto Mexico International Poster Biennial, Meksiko 2006.
Icograda Excellence Award, Warsaw Poster Biennial, Puola 2010.
Grand Prix Trnava Poster Triennial, Slovakia 2012.
1. palkinto Mexico International Poster Biennial, Meksiko 2021.

Kotimaiset
 Läänin taidepalkinto, Mikkelin läänin taidetoimikunta, 1983
 Valtion taideteollisuuspalkinto, 1988
 Pro Mikkeli -mitali, Mikkelin kaupunki, 1991
 Vuoden Graafikko, Grafia, 1990
 Platinahuippu 1993 ja neljä Kultahuippua (1990, 1991, 1992, 1993), Grafian Vuoden huiput -kilpailussa.
 Mikkeli-palkinto, Mikkelin kaupunki, 2008
 Pro Finlandia, 2011

Lähteet

 Aiheesta muualla 
Kari Piipon kotisivu
Kari Piippo Suomen Saksan-suurlähetystön esittelyssä
Stefan Soltek, Kari Piippo

Luokka:Suomalaiset kuvittajat
Luokka:Suomalaiset graafiset suunnittelijat
Luokka:Pro Finlandia -palkitut
Luokka:Vuonna 1945 syntyneet
Luokka:Vuonna 2024 kuolleet